అమీనుల్ ఇస్లాం

అమీనుల్ ఇస్లాం బిప్లోబ్ (జననం 6 నవంబర్ 1999) బంగ్లాదేశ్ క్రికెట్ ఆటగాడు. ఆయన సెప్టెంబర్ 2019లో బంగ్లాదేశ్ క్రికెట్ జట్టు తరపున అంతర్జాతీయ అరంగేట్రం చేశాడు.

దేశీయ కెరీర్
అమీనుల్ ఇస్లాం 2017–18 ఢాకా ప్రీమియర్ డివిజన్ క్రికెట్ లీగ్‌లో మొహమ్మదన్ స్పోర్టింగ్ క్లబ్ తరపున ఫిబ్రవరి 11న లిస్ట్ ఎ అరంగేట్రం చేశాడు. ఆయన లిస్ట్ ఎ అరంగేట్రానికి ముందు 2018 అండర్-19 క్రికెట్ ప్రపంచ కప్ కోసం బంగ్లాదేశ్ జట్టులో సభ్యుడిగా ఉన్నాడు. ఆయన 2019 ఫిబ్రవరి 25న 2018–19 ఢాకా ప్రీమియర్ డివిజన్ ట్వంటీ20 క్రికెట్ లీగ్‌లో బంగ్లాదేశ్ క్రిరా శిఖా ప్రొటిష్టన్ తరపున ట్వంటీ20 అరంగేట్రం చేశాడు.

అమీనుల్ ఇస్లాం 2018–19 ఢాకా ప్రీమియర్ డివిజన్ క్రికెట్ లీగ్ టోర్నమెంట్‌లో బంగ్లాదేశ్ క్రిరా శిఖా ప్రొటిష్టన్ తరపున అత్యధిక పరుగులు చేసిన ఆటగాడిగా నిలిచాడు, 13 మ్యాచ్‌ల్లో 440 పరుగులు చేశాడు. ఆయన ఆగస్టు 2019లో బంగ్లాదేశ్ 2019–20 సీజన్‌కు ముందు శిక్షణా శిబిరంలో ఎంపికైన 35 మంది క్రికెటర్లలో అతను ఒకడు. ఆయన 2019–20 నేషనల్ క్రికెట్ లీగ్‌లో ఢాకా మెట్రోపాలిస్ తరపున అక్టోబర్ 17న తన ఫస్ట్-క్లాస్ అరంగేట్రం చేశాడు. ఆయన నవంబర్ 2019లో 2019–20 బంగ్లాదేశ్ ప్రీమియర్ లీగ్‌లో ఖుల్నా టైగర్స్ తరపున ఆడటానికి ఎంపికయ్యాడు.
అంతర్జాతీయ కెరీర్
అమీనుల్ ఇస్లాం సెప్టెంబర్ 2019లో బంగ్లాదేశ్ జాతీయ జట్టుకు తొలి పిలుపు అందుకున్నాడు, ఆయన 2019–20 బంగ్లాదేశ్ ముక్కోణపు సిరీస్‌లో చివరి రెండు ట్వంటీ 20 అంతర్జాతీయ (టీ20ఐ) లకు జట్టులోకి ఎంపికయ్యాడు. ఆయన సెప్టెంబర్ 18న జింబాబ్వేతో జరిగిన మ్యాచ్‌లో బంగ్లాదేశ్ తరపున తన టీ20ఐ అరంగేట్రం చేశాడు.  

అమీనుల్ ఇస్లాం నవంబర్ 2019లో బంగ్లాదేశ్‌లో జరిగిన 2019 ఏసీసీ ఎమర్జింగ్ జట్ల ఆసియా కప్ కోసం బంగ్లాదేశ్ జట్టులో చోటు దక్కించుకున్నాడు. ఆయన ఫిబ్రవరి 2021లో ఐర్లాండ్ వోల్వ్స్‌తో జరిగిన స్వదేశీ సిరీస్ కోసం బంగ్లాదేశ్ ఎమర్జింగ్ జట్టులో చోటు దక్కించుకున్నాడు. ఆయన సెప్టెంబర్ 2021లో ఐసీసీ పురుషుల టీ20 ప్రపంచ కప్ కోసం బంగ్లాదేశ్ జట్టులోని ఇద్దరు రిజర్వ్ ఆటగాళ్లలో ఒకరిగా ఎంపికయ్యాడు. అయితే అక్టోబర్ 10న జట్టు నుండి వైదొలిగి స్వదేశానికి తిరిగి వచ్చాడు.

 మూలాలు 

బయటి లింకులు

వర్గం:1999 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:బంగ్లాదేశ్ క్రికెట్ క్రీడాకారులు
వర్గం:బంగ్లాదేశ్ వ్యక్తులు